
             Proiect nr.79/2013
1. GENERALITĂŢI

1.1. Introducere, rolul R.L.U.

Regulamentul Local de Urbanism (R.L.U.) este o documentaţie cu caracter de reglementare prin care se detaliază sub forma unor norme tehnice şi juridice modul de realizare a construcţiilor şi prevederi referitoare la modul de utilizare a terenurilor pe întregul perimetru al zonei studiate. Regulamentul Local de Urbanism este parte integrantă a prezentului Plan Urbanistic Zonal (PUZ) “DEZVOLTARE ZONĂ SERVICII ŞI DEPOZITARE” – parcelele CF 417384, cad 417384

, extravilan Timişoara, Judeţul Timiş şi constituie un ansamblu de norme şi reglementări obligatorii pentru administraţia publică locală care stau la baza emiterii actelor de autoritate publică locală (certificate de urbanism respectiv autorizaţii de construire) pentru realizarea construcţiilor în zona studiată.
Regulamentul Local de Urbanism (R.L.U.) are o dublă utilitate:

· stabileşte reguli proprii zonei pentru care a fost elaborat, în domeniul urbanismului, în acord cu principiile de dezvoltare durabilă (configuraţia parcelelor, natura proprietăţii, amplasarea şi conformarea construcţiilor şi amenajărilor aferente) precum şi condiţiile de ocupare şi utilizare a terenului);

· precizează caracterul definitiv al zonei (în acord cu prevederile Planului Urbanistic General şi Regulamentul General de Urbanism) şi impune condiţiile şi restricţiile necesare respectării acestor prevederi. Regulamentul Local de Urbanism se elaborează odată cu Planul Urbanistic Zonal.

1.2. Cadrul legal de elaborare a Regulamentului Local de Urbanism

Regulamentul Local de Urbanism se elaborează în conformitate cu:

· Ghidul privind metodologia de elaborare şi conţinutul cadru al Planului urbanistic Zonal – indicativ GM – 010 -2000 aprobat cu Ordinul MLPAT nr.176/N/16.08.2000;

· Legea nr. 350/2001 privind Amenajarea Teritoriului şi Urbanismul, modificată şi completată;

· Legea nr.453/2001 pentru modificarea şi completarea Legii nr. 50/1991 privind autorizarea executării lucrărilor de construcţii şi unele măsuri pentru realizarea locuinţelor;

· Regulamentul General de Urbanism aprobat prin H.G. nr.525/1996 republicat;

· Ghid privind elaborarea şi aprobarea Regulamentelor locale de urbanism – indicativ GM – 007 – 2000, aprobat prin ordinul M.L.P.A.T. nr. 21/N/2000;

· Ordinul Ministrului Sănătăţii nr.536/1997 pentru aprobarea normelor de igienă a recomandărilor privind modul de viaţă al populaţiei;

· Hotărârea C.J.Timiş nr.87/14.12.2004 pentru aprobarea reglementărilor urbanistice şi indicatorilor teritoriali obligatorii privind dezvoltările urbane din extravilanele oraşelor şi comunelor din judeţul Timiş;

· Hotărârea C.J.Timiş nr.115/27.11.2008 privind aprobarea reglementărilor şi indicatorilor urbanistici pentru dezvoltarea zonelor cu potenţial de edificare urbană din judeţul Timiş;

· Ordinul 2701 din 30.12.2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare şi de urbanism; 

şi are la bază prevederile cuprinse în studiile şi documentaţiile de urbanism avizate şi aprobate care au tangenţă cu prevederile prezentului Plan Urbanistic Zonal, respectiv:

· H.C.L. nr.157/2002, prelungit prin HCL 105/2012 privind aprobarea respectiv prelungirea valabilităţii Planului Urbanistic General);

· Master Plan Timişoara 2012
1.3. Aprobarea Regulamentului Local de Urbanism

Regulamentul Local de Urbanism anexă la Planul Urbanistic Zonal  ”Dezvoltare Zonă servicii şi depozitare”,  parcelele cu nr. cad 417384, CF 417384,

Extravilan Timişoara, Judeţul Timiş se aprobă prin Hotărâre a Consiliului Judeţean Timiş, şi a Consiliului Local Timişoara, pe baza avizelor şi acordurilor prevăzute de lege şi devine act de autoritate publică al Administraţiei Publice Locale.   

1.4. Domeniul de aplicare a Regulamentului Local de Urbanism


Domeniul de aplicare al prezentului Regulament Local de Urbanism se referă la proiectarea şi realizarea tuturor construcţiilor ce vor fi amplasate pe suprafaţa de teren din teritoriul administrativ al Municipiului Timişoara, jud. Timiş, constituită din parcelele cu nr. Cad.417384, în suprafaţă totală de 59387 mp, identificate prin C.F. nr. 417384, Timişoara. 

Prevederile P.U.Z.-ului se pot extinde şi la zonele limitrofe. Recomandăm Consiliului Local Timişoara preluarea prevederilor considerate benefice şi introducerea acestora în P.U.G., pentru realizarea unei politici urbane unitare la nivelul zonei.

2. PRECIZĂRI, DETALIERI ŞI EXEMPLIFICĂRI PRIVIND UTILIZAREA REGULAMENTULUI LOCAL DE URBANISM LA ELABORAREA REGULAMENTUULUI LOCAL ŞI LA AUTORIZAREA EXECUTĂRII CONSTRUCŢIILOR


REGULI DE BAZĂ PRIVIND MODUL DE OCUPARE AL TERENURILOR

2.1. REGULI CU PRIVIRE LA PĂSTRAREA INTEGRITĂŢII MEDIULUI ŞI PROTEJAREA PATRIMONIULUI NATURAL ŞI CONSTRUIT
2.1.1.
Terenuri agricole din extravilan

▪ Autorizarea executării construcţiilor şi amenajărilor pe terenurile agricole din 
  extravilan este permisă pentru funcţiunile şi condiţiile stabilite de lege.


  Autorităţile administraţiei publice locale vor urmări, la emiterea autorizaţiei de 
  construire, gruparea suprafeţelor de teren afectate construcţiilor, spre a evita 
  prejudicierea activităţilor agricole. Prin aprobarea P.U.Z., terenul ce face 
 
  obiectul prezentei documentaţii se introduce în intravilan, cu interdicţie 
 
  temporară de construire până la scoaterea terenului din circuitul agricol.

2.1.2.
Terenuri agricole din intravilan

▪ Autorizarea executării construcţiilor pe terenurile agricole din intravilan este 
  permisă pentru toate tipurile de construcţii şi amenajări cuprinse în prezentul 
  regulament, cu respectarea condiţiilor impuse de lege.

  De asemenea, autorizarea prevăzută la alin. (1) se face cu respectarea    normelor stabilite de consiliile locale pentru ocuparea raţională a terenurilor şi  pentru realizarea următoarelor obiective: valorificarea terenurilor din zonele echipate cu reţele tehnico-edilitare, amplasarea construcţiilor, amenajărilor şi lucrărilor tehnico-edilitare aferente acestora în ansambluri compacte.

2.1.3.
Resursele subsolului
▪ În cazul identificării de zone cu resurse pe teritoriul ce face obiectul  prezentului P.U.Z., modalitatea exploatării acestora va face obiectul unui studiu de impact aprobat conform legii.

2.1.4.
Resursele de apă 
  ▪ Autorizarea executării lucrărilor pentru construcţiile permise în acest Regulament este permisă numai cu avizul autorităţilor de gospodărire a apelor, după caz şi cu asigurarea măsurilor de apărare a construcţiilor respective împotriva inundaţiilor, a măsurilor de prevenire a deteriorării calităţii apelor de suprafaţă şi subterane, de respectarea zonelor de protecţie faţă de lucrările de gospodărire şi de captare a apelor.
2.1.5.  Zonele cu valoare peisagistică şi zonele naturale protejate

▪ Autorizarea executării construcţiilor şi a amenajărilor care prin amplasament,    funcţiune, volumetrie şi aspect arhitectural – conformare şi amplasare, goluri, raport plin-gol, materiale utilizate, învelitoare, paletă cromatică, etc. depreciază valoarea peisajului, este interzisă.
▪ Consiliul Judeţean Timiş va identifica şi va delimita, în funcţie de particularităţile specifice, zonele naturale de interes local ce necesită protecţie pentru valoarea lor peisagistică şi va stabili condiţiile de autorizare a executării construcţiilor, având în vedere păstrarea calităţii mediului natural şi a echilibrului ecologic.
2.1.6. Zonele construite protejate

▪ Autorizarea executării construcţiilor în zonele care cuprind valori de patrimoniu cultural construit, de interes local, declarate şi delimitate prin Hotărâre a Consiliului Judeţean Timiş, se face cu avizul serviciilor publice descentralizate din judeţul Timiş, subordonate Ministerului Culturii şi Cultelor şi Patrimoniului naţional şi al Ministerului Dezvoltării Regionale şi Locuinţei.

2.2.  REGULI CU PRIVIRE LA SIGURANŢA CONSTRUCŢIILOR ŞI LA APĂRAREA    INTERESULUI PUBLIC

2.2.1. Siguranţa în construcţii 

▪ Autorizarea construcţiilor de orice fel se va putea face numai în condiţiile   respectării prevederilor legale privind siguranţa în construcţii între care se amintesc următoarele considerente ca prioritare, fără ca enumerarea să fie limitativă:
  - Legea nr. 50/1991 cu modificările ulterioare privind autorizarea executării lucrărilor de construcţii inclusiv Normele metodologice pentru aplicare în vigoare la data eliberării Autorizaţiei de Construire;

  - Legea nr. 10/1995 privind calitatea în construcţii;

  - H.G.R. nr. 264/1994 privind aprobarea unor regulamente privind calitatea în construcţii;

  - H.G.R. nr. 925/1995 privind Regulamentul de verificare şi expertizare tehnică a proiectelor, a execuţiei lucrărilor şi construcţiilor, inclusiv instrucţiunile de aplicare aprobate prin ord. M.L.P.A.T. nr. 77/N/1996.

▪ Proiectele care însoţesc cererea pentru autorizarea unor lucrări de construcţii vor cuprinde toate elementele necesare în care să fie specificate măsurile luate pentru asigurarea condiţiilor de siguranţă privind realizarea şi exploatarea construcţiilor.

2.2.2. Expunerea la riscuri naturale 
▪ Unităţile economice, depozitare/agricole se pot amplasa pe terenuri pe care au fost luate măsuri de prevenire a riscurilor naturale (efectele excesului de umiditate, drenarea apelor pluviale, etc.)

2.2.3. Expunerea la riscuri tehnologice 
▪ Unităţile economice, depozitare/agricole se pot amplasa în zone neexpuse la riscuri  tehnologice (zone expuse: culoarele şi zonele de protecţie ale reţelelor electrice LEA 220 kV, LEA 110 kV, LEA 20 kV, a posturilor de transformare, a conductelor de transport gaz, a staţiilor de reglare-măsurare etc.);
2.2.4. Construcţii cu funcţiuni generatoare de riscuri tehnologice

▪ Autorizarea executării construcţiilor care, prin dimensiunile şi destinaţia lor, pot genera riscuri tehnologice, se face numai pe baza unui studiu de impact, elaborat şi aprobat conform prevederilor legale.

▪ Lista categoriilor de construcţii generatoare de riscuri tehnologice este cuprinsă în Ordinul Ministerului Industriei şi Comerţului nr.1587/12.09.1997.

2.2.5. Asigurarea echipării edilitare


▪ Autorizarea executării construcţiilor care, prin dimensiunile şi destinaţia lor
  presupun cheltuieli de echipare edilitară ce depăşesc posibilităţile financiare şi tehnice ale administraţiei publice locale ori ale investitorilor interesaţi sau care nu beneficiază de fonduri de la bugetul de stat este interzisă.
▪ Autorizarea executării construcţiilor poate fi condiţionată de obligaţia efectuării, în parte sau total, a lucrărilor de echipare edilitară aferente, de către investitorii interesaţi.

2.2.6. Asigurarea compatibilităţii funcţiunilor

▪ Autorizarea executării construcţiilor se face cu condiţia asigurării compatibilităţii dintre destinaţia construcţiei şi funcţiunea dominantă a zonei.

▪ Condiţiile de amplasare a construcţiilor în funcţie de destinaţia acestora în cadrul zonei de faţă sunt prevăzute în cap.4 a prezentului Regulament.
3. UTILIZARE FUNCŢIONALĂ

3.1. DOMENIUL DE APLICARE


Zona care face obiectul Regulamentului Local de Urbanism este situată în extravilanul Municipiului Timişoara La nivelul terenului studiat în suprafaţă de 59387 mp, s-au delimitat următoarele zone funcţionale:

– zonă pentru unităţi economice, servicii şi depozitare
– zonă căi de comunicaţie rutieră CC,

– zonă pentru spaţii verzi amenajate şi echipare edilitară ZV
3.2. UTILIZĂRI PERMISE 

Se permite amplasarea următoarelor funcţiuni pentru– zonă pentru unităţi economice, servicii şi depozitare:

· depozite

· comerţ

· servicii publice, spaţii de prezentare şi expunere;

· clădiri administrative, birouri, anexe şi dotări tehnice;
· steaguri şi totemuri
· căi de comunicaţie - acces carosabil şi pietonal, parcări; 

· construcţii pentru echiparea tehnico-edilitară a zonei subterane sau terane, etc.;
Se permite amplasarea următoarelor funcţiuni pentru  zonă pentru spaţii verzi amenajate:

▪ spaţii verzi amenajate 

▪ spaţii verzi şi plantate cu rol decorativ şi de protecţie, plantaţii de aliniament, 
  plantaţii de protecţie;
▪ căi de comunicaţie - acces carosabil şi pietonal la parcele, parcări, cabina poarta;
▪ steaguri şi totemuri
▪ mobilier urban specific, amenajări peisajere de orice fel;

▪ construcţii pentru echiparea tehnico-edilitară a zonei subterane sau terane de 
  mici dimensiuni cum ar fi staţii de pompare, rezervoare, posturi de 
 
  transformare, bazine de retenţie, firide telecomunicaţii, etc.;
Se permite amplasarea următoarelor construcţii pentru zona  zonă căi de comunicaţie rutieră:

▪ căi de comunicaţie (construire, modernizare, lărgire), trotuare, alei pentru 
  ciclişti, spaţii verzi de aliniament plantate, echipare edilitară, lucrări pentru 
  protecţia împotriva poluării vizuale şi fonice (parapeţi de protecţie, plantaţii de 
  protecţie);

▪ amenajarea de locuri de parcare de-a lungul căilor de acces cu condiţia ca 
  acestea să nu perturbe desfăşurarea traficului sau accesul la vreo parcelă din 
  drumul public.
3.3. UTILIZĂRI PERMISE CU CONDIŢII

Profil funcţional admis cu condiţionări pentru  zonă pentru unităţi economice. Servicii şi depozitare: 
▪ construcţii cu destinaţie sanitară (mici cabinete medicale);

▪ clădiri de locuit cu caracter temporar destinate personalului de supraveghere 
  şi întreţinere şi locuinţe de serviciu;
▪ productie cu caracter nepoluant
3.4. INTERDICŢII TEMPORARE


Zonele afectate de reţele (electrice, gaze, telefonie, fibră optică) sunt supuse interdicţiei temporare de construire până la găsirea soluţiilor de deviere a acestora pe lângă căile majore de circulaţie, prin grija operatorului de reţea sau a proprietarului terenului.

3.5. INTERDICŢII PERMANENTE (DEFINITIVE)


Profil funcţional interzis de ocupare a terenului pentru  zonă unităţi economice, de servicii şi depozitare:


▪ Depozitări de materiale refolosibile;


▪ Platforme de precolectare a deşeurilor urbane;


▪ Depozitarea pentru vânzare a unor cantităţi mari de substanţe inflamabile sau 
  toxice;


▪ Staţii de betoane;

▪ Clădiri de locuit permanente, în afara celor de serviciu;

▪ Activităţi industriale sau alte tipuri de activităţi cu caracter poluant, care  generează noxe, vibraţii, zgomot, fum, miros; 

▪ Ferme agro – zootehnice, abatoare.


Profil funcţional interzis de ocupare şi utilizare a terenului pentru zonă spaţii verzi amenajate:


▪ sunt interzise orice alt tip de construcţii decât cele enumerate la funcţiuni 
  permise;

Profil funcţional interzis de ocupare şi utilizare a terenului pentru zonă căi de comunicaţie rutieră:


▪ sunt interzise construcţiile care prin amplasare, configuraţie sau exploatare 
  împiedică buna desfăşurare, organizare şi dirijare a traficului de pe drumuri şi 
  prezintă riscuri de accidente.
4. CONDIŢII DE AMPLASARE ŞI CONFORMARE A CONSTRUCŢIILOR

4.1. REGULI DE AMPLASARE ŞI RETRAGERI MINIME OBLIGATORII

4.1.1. Orientarea faţă de punctele cardinale


▪ Amplasarea clădirilor se va face cu respectarea reglementărilor în ceea ce priveşte însorirea conform normelor şi recomandărilor cuprinse în Regulamentul General de Urbanism aprobat cu HG 525/1996 şi Ordinului Ministrului Sănătăţii privind normele de igienă nr.119/2014.


▪ Se recomandă ca toate clădirile în care se desfăşoară o activitate zilnică 
  (administrativă, comercială) să aibă asigurată iluminarea naturală a spaţiilor 
  pentru birouri cât şi a celor pentru public. 
4.1.2. Retrageri faţă de aliniamentul propus:


Potrivit prevederilor Regulamentului General de Urbanism aprobat prin HG nr.525/1996 republicat, prin aliniament se înţelege limita dintre domeniul privat şi domeniul public. 

Retragerea propusa faţă de aliniament pentru construcţii este de 10 m.

▪ Spaţiul de retragere va putea fi folosit pentru,zona verde, împrejmuiri, cabina   poartă şi poartă, parcaje, cai acces;

▪ Înălţimea clădirii nu va depăşi distanţa măsurată pe orizontală din orice punct 
  al clădirii faţă de cel mai apropiat punct al aliniamentului opus.
▪ Construcţiile de tipul cabină portar, poartă se pot amplasa pe limita de   proprietate, cu condiţia să nu depăşească înălţimea de 3,00 m.
4.1.3. Amplasarea faţă de drumurile publice


Condiţii de amplasare pentru zonă de unităţi economice servicii şi depozitare
· Construcţiile pot fi autorizate în zona care face obiectul Planului Urbanistic Zonal doar în condiţiile în care au asigurat accesul la drumurile publice, direct sau prin servitute de trecere. 

· Accesul pietonal şi rutier la obiectivele propuse, se va asigura de pe De 301 dezoltat la profil 16,00m şi prin drumurile propuse in zona studiată, cu profile de 16 şi 14 m.
4.1.4. Amplasarea în interiorul parcelei – Amplasarea faţă de limitele laterale ale 
parcelei

▪ Amplasarea în interiorul parcelei faţă de limitele laterale ale parcelei se va 
  face ţinând cont de distanţele minime obligatorii potrivit Codului Civil, 
  
  respectării condiţiilor minime de însorire şi a distanţelor minime necesare 
  intervenţiilor în caz de incendiu;
▪ Construcţiile amplasate izolat vor respecta distanţa de minimum jumătate din  înălţimea maximă la cornişă dar nu mai puţin de 6,00m faţă de limitele laterale; 
4.1.5. Amplasarea în interiorul parcelei – Amplasarea faţă de limita posterioară a 
parcelei


▪ Construcţiile se vor amplasa la o distanţă de minim 18,00m  faţă de limita 
 
  posterioară in cazul parcelelor nr. 7 si 8, respectiv 19,00m in cazul parcelelor nr.1 - 6.

4.1.6. Lucrări de utilitate publică 

▪ unităţile economice, depozitare/agricole se vor amplasa pe terenuri care nu sunt ocupate cu canale de desecare şi care nu sunt rezervate pentru amplasarea unor lucrări de utilitate publică (căi de comunicaţie, sisteme de alimentare cu apă, canalizare, energie electrică, gaz, telecomunicaţii, etc.)

4.2. REGULI CU PRIVIRE LA ASIGURAREA ACCESELOR OBLIGATORII
4.2.1. Accese carosabile


▪ Orice construcţie trebuie să fie accesibilă printr-un drum public, având 
 
  caracteristicile necesare pentru a satisface exigenţele de securitate, apărare 
  contra incendiilor.

▪ Numărul şi configuraţia acceselor carosabile pentru toate categoriile de 
 
  construcţii se stabileşte în funcţie de destinaţia funcţională a construcţiei şi de 
  capacitatea acesteia şi de numărul de utilizatori.


▪ Numărul şi configuraţia acceselor carosabile pentru toate categoriile de 
 
  construcţii şi amenajări se vor asigura accese pentru intervenţii în caz de 
  incendiu, dimensionate conform normelor de trafic greu.


▪ Accesele carosabile nu trebuie să fie obstrucţionate prin mobilier urban şi 
  trebuie păstrate libere în permanenţă.

▪ Este permisă realizarea în fazele de proiectare ulterioare aprobării proiectului P.U.Z., a unor accese carosabile suplimentare la parcele în plus faţă de cele propuse în planşa nr. 79 A02 “Reglementări urbanistice”, planşa nr. 79 A03 “Circulaţia terenurilor” şi planşa nr. 79 A04 “Posibilităţi de mobilare urbanistică”, astfel încât să se asigure accesele carosabile dimensionate conform normelor, în concordanţă cu fiecare funcţiune în parte,cu condiţia asigurării procentului minim de spaţii verzi amenajate
4.2.2. Accese pietonale


▪ Este obligatorie asigurarea acceselor pietonale la clădiri.


▪ În sensul prezentului articol, prin accese pietonale se înţeleg căile de acces 
  pentru pietoni, dintr-un drum public, care pot fi : trotuare, străzi pietonale, 
  pieţe pietonale, precum şi orice cale de acces public pe terenuri proprietate 
  publică.


▪ Accesele pietonale vor fi conformate astfel încât să permită circulaţia 
 
  persoanelor cu handicap şi care folosesc mijloace specifice de deplasare.
▪ Este permisă realizarea în fazele de proiectare ulterioare aprobării proiectului P.U.Z., a unor accese pietonale suplimentare la parcele faţă de cele propuse în planşa nr. 79 A02 “Reglementări urbanistice”, planşa nr. 79 A03 “Obiective de utilitate publică” şi planşa nr. 79 A04 “Posibilităţi de mobilare urbanistică”, astfel încât să se asigure accesele pietonale dimensionate conform normelor în concordanţă cu fiecare funcţiune în parte, cu condiţia asigurării procentului minim de spaţii verzi amenajate.
4.3. REGULI CU PRIVIRE LA ECHIPAREA TEHNICO-EDILITARĂ
4.3.1. Racordarea la reţelele publice de echipare edilitară existente


▪ Autorizarea executării construcţiilor este permisă numai dacă există 
 
  posibilitatea racordării de noi consumatori la reţelele tehnico-edilitare existente 
  ale localităţii şi anume: alimentare cu apă, canalizare menajeră şi alimentare 
  cu energie electrică; 


▪ De la dispoziţiile alineatului precedent se poate deroga cu avizul organelor 
  administraţiei publice competente în situaţia în care reţelele publice de 
 
  echipare edilitară nu există, astfel:

· se vor realiza soluţii de echipare în sistem individual care să respecte normele sanitare şi de protecţia mediului, urmând ca beneficiarul să racordeze construcţia (potrivit regulilor impuse de Consiliul Local) la reţeaua centralizată, atunci când aceasta se va executa;
· asigurarea necesarului de apă pentru nevoi igienico-sanitare şi pentru incendiu se va face dintr-un foraj, ce se va executa în baza unui studiu hidrogeologic întocmit de Administraţia Bazinală de Apă Banat;  

· rezerva de apă pentru un eventual incendiu va fi un bazin cu capacitatea de min. 350mc şi o motopompă
· soluţia este provizorie până la extinderea reţelelor de alimentare cu apă în zonă, la care beneficiarul obiectivului va fi obligat să se racordeze.

4.3.2. Realizarea de reţele tehnico-edilitare 

▪ Extinderile de reţele publice sau măririle de capacitate a reţelelor edilitare 
  publice se realizează de către proprietari, parţial sau în întregime, după caz. 

▪ Lucrările de racordare şi de branşare la reţeaua edilitară publică se suportă în 
  întregime de către proprietari.


▪ Toate reţelele stradale: alimentare cu apă, energie electrică, gaze naturale, 
  telecomunicaţii, etc. se vor realiza recomandabil subteran, cu excepţia celor 
  aflate deja în curs de execuţie şi a căror extindere se preconizează.

▪ Este obligatorie realizarea bazinelor de retenţie pentru colectarea apelor 
 
  pluviale. Apa stocată va putea fi folosită la udarea spaţiilor verzi şi la circuite 
  tehnice care nu necesită apă potabilă.
Alimentarea cu energie electrică

▪ Instalaţiile trebuie să permită racordul subteran la reţelele stradale. Instalaţiile 
  de alimentare şi punctele de racord vor fi concepute în aşa fel încât să nu 
  aducă prejudicii aspectului arhitectural al construcţiilor sau zonei 
 
 
  înconjurătoare.
Telecomunicaţii


▪ Instalaţiile trebuie să permită racordul subteran la reţelele stradale. Instalaţiile 
  de alimentare şi punctele de racord vor fi concepute în aşa fel încât să nu 
  aducă prejudicii aspectului arhitectural al construcţiilor sau zonei 
 
 
  înconjurătoare.
Reţele termice, alimentare cu gaze


▪ Centralele şi punctele termice vor fi înglobate în construcţii, fiind concepute 
  în aşa fel încât să nu aducă prejudicii aspectului arhitectural al construcţiilor 
  sau zonei înconjurătoare – dacă e cazul.


▪ Reţelele de alimentare cu gaze şi racordul la acestea se va realiza subteran 

- dacă e cazul.


▪ Firidele de branşare vor fi amplasate în aşa fel încât să nu aducă prejudicii 
  aspectului arhitectural al construcţiilor şi împrejmuirilor- daca e cazul.


▪ Toate construcţiile vor fi amplasate cu respectarea normelor în vigoare la data 
  realizării lor, referitoare la distanţele impuse de funcţiunile pe care le 
  
  adăpostesc.
4.3.3. Proprietatea publică asupra reţelelor edilitare
 
▪ Reţelele de apă, de canalizare, drumuri publice şi alte utilităţi aflate în serviciul 
  public sunt proprietate publică a comunei sau judeţului, dacă legea nu 
 
  dispune altfel.


▪ Reţelele de alimentare cu gaze, energie electrică şi de telecomunicaţii sunt 
  proprietate publică a statului, dacă legea nu dispune altfel.


▪ Lucrările prevăzute la alin (1) şi (2), indiferent de modul de finanţare, intră în 
  proprietatea publică.

4.4. REGULI CU PRIVIRE LA FORMA ŞI DIMENSIUNILE TERENULUI ŞI ALE   CONSTRUCŢIILOR

4.4.1. Parcelarea


▪ Parcelarea este operaţiunea de divizare a unei suprafeţe de teren în minimum 
  4 loturi alăturate în vederea realizării de construcţii noi. 


▪ Pentru a fi construibil un teren trebuie să fie accesibil printr-un drum public, 
  având caracteristicile necesare pentru a permite accesul mijloacelor de  
 
  stingere a incendiilor.

▪ Sunt admise comasări de parcele alăturate. Respectarea prevederilor   prezentului Regulament Local de Urbanism va fi obligatorie şi în situaţia comasărilor de parcele.
▪ În situaţia unor reparcelări, frontul stradal al parcelei va fi de minim 30,0 m.
4.4.2. Înălţimea construcţiilor

▪ Ca regulă generală, înălţimea construcţiilor nu va depăşi distanţa dintre 
 
  aliniamente.

▪ Regimul de înălţime maxim al construcţiilor este P+4 pentru: hale de depozitare, construcţiile administrative, clădiri destinate serviciilor
▪ Înălţimea maximă la cornişă a construcţiilor este 18 m: 

▪ Înălţimea la coama  acoperişului este determinată de dimensiunea construcţiei, maxim 20 m. 

4.4.3. Aspectul exterior al construcţiilor


▪ Autorizaţia de Construire nu se va emite dacă o construcţie prin situare, 
 
  arhitectură, dimensiuni şi aspect exterior este în măsură să aducă prejudicii 
  caracterului şi intereselor vecinătăţilor sau peisajului urban.

▪ Faţadele laterale şi posterioare ale clădirilor trebuie tratate la acelaşi nivel 
  calitativ ca şi cele principale şi în armonie cu acestea.


▪ Materialele pentru finisaj exterior vor fi de bună calitate, specifice cadrului 
  arhitectural.

▪ Sunt interzise construcţiile ce reprezintă pastişe ale unor tipuri de arhitectură 
  nespecifice.


▪ Culorile dominante pentru faţadele imobilelor vor fi: alb-gri natur, ocru, culori 
  armonizate în general. Sunt permise totuşi culori specifice firmelor ce îşi 
 
  desfăşoară activitatea în clădirile respective. 

▪ Mobilierul urban, reclamele, semnalele se vor executa din materiale adecvate 
  folosinţei propuse şi în concordanţă stilistică cu caracterul arhitectural al zonei 
  în care se amplasează. Poziţia şi dimensiunile lor nu vor stânjeni traficul auto 
  sau pietonal.
4.4.4. Procentul de ocupare a terenului şi coeficientul de utilizare al terenului


▪ Procentul de ocupare (POT) a terenului este raportul dintre suprafaţa 
 
  construită la sol şi suprafaţa terenului x 100, iar coeficientul maxim de utilizare 
  a terenului (CUT) este raportul dintre suprafaţa construită desfăşurată şi 
 
  suprafaţa terenului.

▪ Procentul maxim de ocupare a terenului (POT) pentru zona de servicii şi depozitare este de 55%.


▪ Coeficientul de utilizare maxim al terenului (CUT) pentru zona de servicii şi depozitare este de 1.

4.5. 
REGULI CU PRIVIRE LA AMPLASAREA DE PARCAJE, SPAŢII VERZI ŞI 
ÎMPREJMUIRI

4.5.1. Parcaje

▪ Suprafeţele parcajelor necesare vor fi stabilite cu respectarea prevederilor din 
  H.G. 525/1996 republicată şi a normativelor în vigoare. Suprafeţele parcajelor 
  se determină în funcţie de destinaţia şi de capacitatea construcţiei.
· se vor asigura parcări pentru autoturisme şi autocamioane, dimensionate conform normelor în vigoare 
· pentru construcţii ce înglobează spaţii cu diferite destinaţii pentru care există norme diferite de dimensionare a parcajelor, vor fi luate în considerare cele care prevăd un număr mai mare de locuri de parcare. 

▪ Eliberarea Autorizaţiei de Construire pentru construcţii ce necesită spaţii de   parcare, este condiţionată de posibilitatea realizării acestora în afara domeniului public.

▪ În situaţia în care se vor amenaja locuri de parcare descoperite (ecologice) pentru autoturisme, acestea se vor realiza din pavaje permeabile.
4.5.2. Spaţii verzi şi plantate
▪ Autorizaţia de construire va conţine obligaţia menţinerii sau creării de spaţii verzi şi plantate, în funcţie de destinaţia şi de capacitatea construcţiei, conform normativelor în vigoare. 

▪ Se vor asigura spaţii verzi amenajate în procentul de minim 20,00% din suprafaţa totală a terenului.
▪ Aceste spaţii verzi vor fi asigurate sub formă de spaţii verzi amenajate şi de plantaţii de protecţie. 

▪ Se va acorda atenţie reconstrucţiei ecologice după încheierea lucrărilor de construcţie, constând în: plantaţii de aliniament, grupuri de arbori izolaţi, aranjamente peisajere cu arbuşti, partere florale, gazon.
4.5.3. Împrejmuiri

▪ Împrejmuirea spre drumurile publice va fi transparentă, se va poziţiona pe linia de aliniere a străzii. Totodată se recomandă ca împrejmuirea transparentă realizată la parcelele să fie dublată spre interior cu gard viu. 

▪ Se admite ca împrejmuirile pe limitele laterale şi pe limita de proprietate din 
  spate să fie cu înălţimea de 2,40m. 

▪ Înălţimea maximă admisă pentru împrejmuiri la faţada principală va fi de 
  
  2,10m de la nivelul trotuarului, iar înălţimea stâlpilor nu va depăşi 2,40m.
4.5.4. Gestionarea deşeurilor


▪ Deşeurile menajere vor fi adunate în containere preluate şi transportate 
 
  periodic de către societatea cu care Municipiul Timişoara are contract, în
 
  zone special amenajate pentru depozitarea şi gestionarea integrată a 
 
  gunoiului aferent Municipiul Timişoara.

4.6. BILANT TERITORIAL

5. UNITĂŢI TERITORIALE DE REFERINŢĂ
În perimetrul terenului studiat există o singură Unitate Teritorială de Referinţă.

